अमेरिकी मंत्रालयों में नहीं थी इजाजत, मंत्री बन बदलवाया नियम
पश्चिमी देशों में लंबे समय तक पैंट को पुरुषों का लिबास यानी पहनावा माना जाता रहा। लेकिन 174 साल पहले जब अमेरिका में अखबार 'द लिली' ने महिलाओं के हक में आवाज उठानी शुरू की तो  उसी दौरान महिलाओं ने पैंट पहनने के लिए भी आवाज बुलंद की।
पश्चिमी देशों में लंबे समय तक पैंट को पुरुषों का लिबास यानी पहनावा माना जाता रहा। लेकिन 174 साल पहले जब अमेरिका में अखबार 'द लिली' ने महिलाओं के हक में आवाज उठानी शुरू की तो उसी दौरान महिलाओं ने पैंट पहनने के लिए भी आवाज बुलंद की।
अमेलिया ब्लूमर पहली महिला थीं जिन्होंने अखबार के जरिए महिलाओं के 'स्कर्ट पैंट' पहनने पर जोर दिया। हालांकि इस आंदोलन के सौ साल बीत जाने के बाद भी अमेरिकी राष्ट्रपति कार्यालय में महिलाएं पैंट पहनने में संकोच करती रहीं।
फ्रांसिस पर्किन्स बनीं सक्रेटरी, खुद पहनी 'पैंट', चल पड़ा ट्रेंड 
बात 1950 के दशक की है जब फ्रांसिस पर्किन्स अमेरिका के श्रम मंत्रालय में पहली महिला मंत्री बनीं और ऑफिस में पैंट पहनकर आईं। इसके बाद तो पूरे विभाग में खलबली मच गई।
डिपार्टमेंट में पर्किन्स के लिए 'फैशन फॉरवर्ड' जैसे शब्द गढ़े गए। हालांकि पर्किन्स ने उस समय एक बार कहा था कि वह हमेशा पैंट नहीं पहनती थीं। लेकिन मैंने पुरुषवादी नियम तोड़ने के लिए ऐसा किया और दूसरे अमेरिकी विभागों में भी महिलाओं को पैंट पहनकर काम करने की मंजूरी दिलाने में खास भूमिका निभाई।
खबर से जुड़े इस पोल में अपनी राय दें
फ्रांसिस पर्किन्स ने इस मामले में मददगार रहीं महिला ब्यूरो की डायरेक्टर और महिला अधिकारों की एडवोकेट एलिजाबेथ डंकन कूंट्ज को शुक्रिया कहा।
बाद में महिलाओं के बीच पैंट को बहुत ही प्रैक्टिकल माना गया और फिर तो पैंट पहनने वाली महिलाओं का ट्रेंड ही चल पड़ा।
'लेडीज फर्स्ट' के आइडिया को सबसे ऊपर रखा
अमेरिकी लेबर डिपार्टमेंट में पहली बार किसी महिला फ्रांसिस पर्किंन्स ने मंत्रालय का जिम्मा संभाला था। इसके बाद से छह महिलाएं इस पद तक पहुंचीं। सभी का रिकॉर्ड किसी भी मायने में पर्किन्स से कम नहीं था।
इस कैबिनेट में एलेने चाओ पहली एशियाई अमेरिकी थीं तो वहीं हिल्दा सोलिस पहली हिस्पेनिक महिला बनीं जिन्होंने पुरुषों के एकाधिकार को चुनौती दी।
एलेक्सिस हरमन पहली अफ्रीकी अमेरिकी थीं जो श्रम मंत्री बनीं। वहीं, एलिजाबेथ डोले पहली ऐसी महिला थीं जिन्होंने दो अलग-अलग राष्ट्रपतियों के अलग-अलग मंत्रालयों (लेबर और ट्रांसपोर्ट) में बेहतरीन जिम्मेदारी निभाई।
अमेलिया ब्लूमर ने सैकड़ों साल पहले महिलाओं को पहनवाई 'स्कर्ट पैंट'
174 साल पहले 'द लिली' अखबार ने महिलाओं के हक में अभियान चलाया। इसकी पैरोकार थीं अमेलिया जेंक्स ब्लूमर। इन्होंने 1849 में इस अखबार की शुरुआत की थी। इस अखबार ने अमेरिकी समाज में ऐसे दौर में अपनी जगह बनाई, जब महिलाओं को शॉर्ट स्कर्ट या पैंट पहनने तक का हक नहीं मिला था।
आजकल लड़कियां एक तरह की छोटी पैंट 'ब्लूमर्स' पहनती हैं, वह नाम अमेलिया ब्लूमर के नाम पर ही पड़ा था।
जॉर्ज बुश और ट्रंप के प्रशासन में मंत्री रही पहली एशियाई अमेरिकी ऐलेन लैन चाओ 
महिलाओं के खिलाफ आपत्तिजनक टिप्पणी करने वाले पूर्व अमेरिकी राष्ट्रपति डोनाल्ड ट्रंप के कार्यकाल में भी एक महिला ने महिलाओं के लिए झंडा बुलंद रखा।
पहली अमेरिकी एशियाई महिला ऐलेन लैन चाओ ने 2017 से 21 तक ट्रंप प्रशासन में परिवहन मंत्री के तौर पर काम किया। इससे पहले चाओ राष्ट्रपति जॉर्ज डब्ल्यू बुश प्रशासन में श्रम मंत्री रहीं।
एक महिला होने के नाते इन्होंने प्रशासन के हर मामले में पुरुषवादी सोच को बदलने का काम किया और साबित करके दिखाया कि पुरुषों की तरह महिलाएं भी प्रशासन में बेहतरीन काम कर सकती हैं।
चाओ को अब तक 36 मानद डॉक्टरेट उपाधियां मिली हैं जो उनकी काबिलियत को बताती हैं।